Publication: Magyar Közlöny
Issue: MK-2008-6 (Year: 2008, Number: 6)
Era: 2004-2010
Section: 5. számú melléklet a 4/2008. (I. 16.) EüM rendelethez
Paragraph Index: 429

d) Feltétel nélkül elismerésre kerül a gyógyszerész oklevél azon tagállami állampolgár esetében, akinek gyógyszerész oklevelét 1993. január 1-jét megelőzően a volt Csehszlovákiában állították ki, vagy akinek a képzése ezen időpontot megelőzően a volt Csehszlovákiában kezdődött, amennyiben Szlovákia illetékes hatósága tanúsítja, hogy Szlovákia területén a gyógyszerészi tevékenység megkezdése és gyakorlása tekintetében ez a képesítés ugyanolyan jogi érvénnyel bír, mint a gyógyszerészi területen szerzett szlovák képesítések. A tanúsítványhoz mellékelni kell az illetékes hatóság által kiadott igazolást, amely tanúsítja, hogy az adott tagállami állampolgár az igazolás kiadásának időpontját megelőző öt év során legalább három egymást követő éven keresztül ténylegesen és jogszerűen folytatta a szóban forgó tevékenységet Szlovákia területén.

Source: https://magyarkozlony.hu/hivatalos-lapok/3142a4cbea48b3242cffafe27cf1f04c0503feb8/dokumentumok/3dc9542cbaae439696322d35ceb4ce8185d6263c/letoltes